Der kendes flere kilder til den store årlige fest for alferne, det såkaldte [[Blót|alfeblót]], men selve indholdet er alligevel næsten ikke kendt.<ref name=Steinsland248 /> Folke Ström mener, at denne højtid blev fejret ved afslutningen af høsten.<ref name=strom199 /> At festen blev regnet som meget hellig fremgår af digtet ''Austrfaravísur'' fra omkring [[1020]] af [[Sigvat Tordsson]]. Han fortæller om en rejse mod øst til Sverige. Som kristen blev han en sen aften nægtet at komme indenfor i et hedensk hus i Sverige eftersom de holdt ''álfablót'' der. Hvad dette [[blót]] indebar fortæller han ikke. Og der findes heller andre tekster, der med sikkerhed fortæller, hvordan det fandt sted. I henhold til andre former for blót, var denne type antagelig også centreret omkring ofring af mad. I senere nordisk folklore er der flere steder blevet opretholdt en tradition omkring ofringer til alferne i tilknytning til frugtbarhed og forfædrene. Et eksempel er de svenske ''älvkvarnar'', der var [[skålgrube]]r fra [[Nordisk bronzealder|bronzealderen]], som man op til moderne tid har brugt til at ofre madvarer i til [[elverfolk|älvor]].{{kilde mangler|dato=Uge 6, 2010}}
Folkeminde